**Beszámoló az ÁROP-1.A.3-2014 „Területi együttműködést segítő programok kialakítása az önkormányzatoknál a konvergencia régiókban” című pályázatról**

Makó Város Önkormányzata pályázatot nyújtott be 2014. október 29-én az ÁROP-1.A.3-2014 felhívás keretében, „Járási szintű Esélyteremtő-programterv elkészítése és a területi együttműködés erősítése a Makói járásban” címmel.

A projekt megvalósításának kezdési ideje: 2015. július 07.

A projekt megvalósításának befejezési ideje: 2015. november 30.

A projekt költségvetése: 21.819.882 Ft

A támogatás mértéke: 100%

A megvalósítandó projekt célja a térségi együttműködés erősítése és az esélyegyenlőség előmozdítása a Makói járáshoz tartozó települési önkormányzatok és intézményeik, a nemzetiségi önkormányzatok, állami szervek, a járásban működő civil, társadalmi, egyházi és gazdasági szervezetek között koordináció által. A projekt során az alábbi tevékenységek valósulnak meg:

* **Helyi esélyegyenlőségi programok felülvizsgálata**
* **Járási szintű felzárkóztatási kerekasztal létrehozása:** 7 db kerekasztal került megrendezésre a járás különböző településein.
* **Járási szintű esélyegyenlőségi programterv elkészítése:** a hátrányos helyzetű csoportok helyzetének javítását járási szinten kívánja megoldani a dokumentum.
* **Szakmai fórumok, rendezvények tartása:** 6 db rendezvény került megtartásra, a közétkeztetés, az oktatás, a családon belüli erőszak, a foglalkoztatás valamint a járási szintű együttműködések témájában.

A program eredményeként együttműködések születek a járási szintű együttműködések megerősítésében civil fórum, járási kerekasztal formájában. A jövőben törekszünk egy járási szintű adományozási rendszert felállítani, valamint a gyermekvédelmi jelzőrendszert járási szinten összehangolni, kiterjeszteni.

A pályázat keretében megvalósuló szakmai tevékenységet közbeszerzés útján választotta ki Makó Város Önkormányzata. A közbeszerzés nyertese a Responsum Kft.